**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind prelungirea valabilităţii „Planului Urbanistic General al Municipiului Târgu Mureş” cu regulamentul local de urbanism aferent**

**aprobat prin HCL nr. 257/19.12.2002**

**până la intrarea în vigoare a noului Plan Urbanistic General,**

**beneficiar Municipiul Târgu Mureş**

Consiliul local al municipiului Târgu Mureş, întrunit în şedinţa ordinară de lucru, având în vedere:

1. referatul de aprobare nr. 5271/ 22.09.2022iniţiat de Primar prin Direcţia ”Arhitect Şef”
2. avizul favorabil de prelungire a valabilității PUG Târgu Mureș dat de Ministerul Dezvoltării Regionale și Administrației Publice prin adresa *nr. 149375/27.12.2018* care permite prelungirea valabilității până cel târziu la data de 31 decembrie 2023

În conformitate cu prevederile :

* art. 2\*), alin. (2) şi art. 8, alin. (2) din Legea nr. 50/1991 din 29 iulie 1991 \*\*\* Republicată privind autorizarea executării lucrărilor de construcţii, cu modificările și completările ulterioare, prevederile art. 25, alin. (1), art. 26, art. 46\*), alin. (1^3) şi art. 56, alin. (1) din Legea nr. 350/2001 privind amenajarea teritoriului şi urbanismul, cu modificările şi completările ulterioare,
* HCL nr. 257/19.12.2002 privind aprobarea Planului Urbanistic General al Municipiului Târgu Mureș și HCL nr. 239/17.12.2020 privind prelungirea valabilității acestuia
* art. 80-81 din Legea nr. 24 din 27 martie 2000 privind normele de tehnică legislativă pentru elaborarea actelor normative,
* art. 7, alin. 13 din Legea nr. 52/2003, Republicată, privind transparenţa decizională în administraţia publică,
* Decizia nr. 12/2021 din 28 iunie 2021, a Înaltei Curţi de Casaţie şi Justiţie- completul pentru soluţionarea recursului în interesul legii,
* În temeiul prevederilor art. 129, alin. (1), alin. (14), art. 196 alin. (1) lit. „a” şi ale art. 243, alin (1), lit „a” din O.U.G. nr. 57/2019 privind Codul Administrativ,

**H o t ă r ă ş t e** :

Art. 1. Se aprobă prelungirea valabilității Planului Urbanistic General al Municipiului Târgu Mureș cu regulamentul local de urbanism aferent, aprobat prin HCL nr. 257/19.12.2002 până la intrarea în vigoare a noului Plan Urbanistic General, beneficiar Municipiul Târgu Mureş.

Art. 2. Cu ducerea la îndeplinire a prevederilor prezente hotărâri se încredinţează Executivul Municipiului Târgu Mureş prin Direcţia Arhitect Şef.

Art. 3. În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

Art.4. Prezenta hotărâre se comunică Direcției Arhitect Șef.

**Viză de legalitate,**

**Secretar general al Municipiului Târgu Mureș,**

**Bâta Anca Voichița**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrati, cu modificările şi complerătile ulterioare**

Nr. 5271/ 22.09.2022

**(nu produce efecte juridice)\***

**PRIMAR**

**SOÓS ZOLTÁN**

**REFERAT DE APROBARE**

**privind prelungirea valabilităţii „Planului Urbanistic General al Municipiului Târgu Mureş” cu regulamentul local de urbanism aferent**

**aprobat prin HCL nr. 257/19.12.2002**

**până la intrarea în vigoare a noului Plan Urbanistic General,**

**beneficiar Municipiul Târgu Mureş**

Având în vedere:

* **Avizul favorabil de prelungire a valabilității PUG Târgu Mureș dat de Ministerul Dezvoltării Regionale și Administrației Publice** prin adresa *nr. 149375/27.12.2018* care permite prelungirea valabilității până cel târziu la data de 31 decembrie 2023, pe care îl anexăm la prezenta,
* Prevederile art. 46\*), alin. **(1^3)** din *L350/2001 privind amenajarea teritoriului și urbanismului* conform căruia "***Termenul de valabilitate a Planului urbanistic general se prelungeşte, pe bază de hotărâre a consiliului local/Consiliului General al Municipiului Bucureşti, până la intrarea în vigoare a noului plan urbanistic general****, cu condiţia iniţierii demersurilor de elaborare/actualizare a planului urbanistic general înainte de expirarea termenului de valabilitate."*,
* Articolul III din OUG nr. 51/2018, care prevede că ***”****Termenul de valabilitate a planurilor de urbanism generale elaborate şi aprobate până în anul 2003 poate fi prelungit prin hotărâre a consiliului local/Consiliului General al Municipiului Bucureşti până la data aprobării, în condiţiile legii, a noii documentaţii de urbanism, dar nu mai târziu de 30 decembrie 2018\*\*). \*\*) Conform art. III din Ordonanţa de urgenţă a Guvernului nr. 51/2018, termenul prevăzut la art. II din Ordonanţa de urgenţă a Guvernului nr. 85/2012 se prorogă până la data de 31 decembrie 2023.”,*
* **Planul Urbanistic General în vigoare expiră în data de 01.10.2022** conform HCL nr. 81 din 31.03.2022,
* **Demersurile parcurse până în prezent** în cadrul proiectului de Reactualizare a Planului Urbanistic General al Municipiului Tîrgu Mureş privind prelungirea valabilităţii „Planului Urbanistic General al Municipiului Târgu Mureş” cu regulamentul local de urbanism aferent:
* **Etapa I -** Studii de fundamentare, **finalizată şi aprobată** prin HCL nr. 139/31 martie 2011;
* **Etapa II** - PUG preliminar, **finalizată şi aprobată** prin HCL nr. 76/26 aprilie 2012;
* **Etapa III** - PUG final (PUG propriu-zis şi regulamentul local de urbansim aferent), strategia de dezvoltare spaţială a localităţii, **cu obtinerea avizelor necesare**
* **Procedura de informare și consultare a populației** aferentă celor 3 etape
* În urma solicitării **Ministerului** **Dezvoltării, Lucrărilor Publice și Administrației** transmise prin adresele nr. 26874/28.03.2022 și 91260/19.08.2022 în vederea emiterii avizului final aferent documentației de *Reactualizare Plan Urbanistic General* *al Municipiului Târgu Mureș,* s-au realizat completările/modificările solicitate,s-a obținut **avizul Consiliului Județean Mureș nr. 36/14.09.2022** și s-au actualizat o serie de avize, după cum urmează:
* **Avizul nr. 9809/32.302/19.05.2022** al Administrației Naționale ”Apele Române”
* **Avizul nr. 115229/09.05.2022** al Serviciului Român de Informații Mureș
* **Avizul nr. 4186/31.03.2022** al Agenției pentru Protecția Mediului Mureș
* **Avizul nr. 1857207/10.06.2022** al Inspectoratului pentru Situații de Urgență ”Horea” al județului Mureș
* **Avizul nr. 47633/1150/15.06.2022** al SNTGN ”TRANSGAZ” SA
* **Avizul nr. 17.068/25.07.2022** al ROMGAZ
* **Avizul nr. 167/U/2022** al Ministerului Culturii
* **Avizul nr. 178.805/18.07.2022** al Distribuție Energie Electrică - România - Sucursala Mureș
* **Avizul nr. 7202/17.06.2022** al Transelectrica
* **Notificarea nr. 17.068/25.07.2022** a Direcției de Sănătate Publică Mureș
* **Avizul nr. 17.029/15.07.2022** al Autorității Aeronautice Civile Române

Documentația completată conform solicitărilor a fost transmisă Ministerului Dezvoltării, Lucrărilor Publice și Administrației cu adresele nr. 4102/25.07.2022 și nr. 4763/26.08.2022, instituţia sus-menţionată aflându-se în **procedură de emitere a avizului** **aferent Planului Urbanistic General al Municipiului Tîrgu Mureș**.

**Solicităm astfel prelungirea valabilității *Planului Urbanistic General* al Municipiului Tîrgu Mureș cu regulamentul local de urbanism aferent aprobat prin HCL nr. 257/19.12.2002 până la intrarea în vigoare a noului Plan Urbanistic General.**

Menționăm faptul că, imediat după primirea avizului Ministerului Dezvoltării, Lucărilor Publice și Administrației pentru documentația de *Reactualizare Plan Urbanistic General,* vom transmite Consiliului Local Referatul de aprobare și Proiectul de Hotărâre pentru aprobarea documentației de *Reactualizare Plan Urbanistic General* care, conform *Legii nr. 52/2003, Republicată, privind transparenţa decizională în administraţia publică*, va intra în procedură de informare și consultare a populației timp de 30 de zile lucrătoare.

**Aviz favorabil al DJCAAPL Aviz favorabil al**

**Director executiv COMPARTIMENTULUI DE SPECIALITATE**

**Buculei Dianora Monica ARHITECT ȘEF**

**Arh. Miheț Florina Daniela**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**